Diari Oficial de la Generalitat Valenciana


Sumari del DOGV 4352, del 08-10-2002 (2002/10596)

Informació pública del projecte de modificació puntual del Pla General d'Ordenació Urbana d'Alfafar, en l'article 143, a través del procediment previst en l'article 38 de la Llei Reguladora de l'Activitat Urbanística.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4352

Data del DOGV
:   08-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10474


Organisme emissor
:   Ajuntament d'Alfafar

Tipus de document
:   Anunci

Informació pública del projecte de modificació puntual del Pla General d'Ordenació Urbana d'Alfafar, en l'article 143, a través del procediment previst en l'article 38 de la Llei Reguladora de l'Activitat Urbanística. [2002/F10403]
  
El Ple de l'ajuntament d'este municipi d'Alfafar, en la sessió del dia 25 de juliol de 2002, va adoptar el l'acord següent:
  
Vist el projecte de modificació puntual del Pla General d'Ordenació Urbana d'Alfafar, amb vista a efectuar nova redacció de l'article 143 de les seues normes urbanístiques, que afecta la zona número 4, d'ús predominant industrial, que inclou tres polígons d'actuació A, B i C; tot això segons el vigent Pla General d'Ordenació Urbana, aprovat per la Comissió Territorial d'Urbanisme de 10 de desembre de 1991. Vistos els articles 38 a 41 de la Llei 6/1994, Reguladora de l'Activitat Urbanística, i els concordants del Reglament de Planejament, aprovat pel Decret 201/1998, de 15 de desembre, del Govern Valencià (RPV), articles 143 a 145. Així com la competència atribuïda al Ple, a fi de sotmetre a informació pública el tràmit esmentat, segons que fixa la disposició addicional tercera de la Llei 6/1994, s'acorda:
  
Primer. Sotmetre a informació pública per un període mínim d'un mes, mitjançant la inserció d'edictes en el Diari Oficial de la Generalitat Valenciana, com també en un diari no oficial d'àmplia difusió a la localitat, la nova redacció de l'article 143 de les normes urbanístiques del Pla General d'Ordenació Urbana, objecte de la present modificació puntual del pla general, el projecte de modificació diligenciat del qual es troba depositat, per a la consulta pública, en este ajuntament.
  
Segon. La modificació proposada comprén la nova redacció de l'article 143 de les normes urbanístiques del Pla General d'Ordenació Urbana, següent, referit a la zona número 4, d'ús predominant industrial, del terme municipal d'Alfafar:
  
Article 143 del Pla General d'Ordenació Urbana. Composició dels fronts de façanes:
  
«Els fronts de façana de les parcel·les s'ajustarà en les seues alineacions al pla d'alineacions, i s'ajustarà a les normes següents:
  
a) Frontalment, les edificacions es recularan en el cas de carrers de servici interior un mínim de 3 metres. La reculada respecte de l'alineació de carrer serà opcional.
  
b) Els espais lliures obtinguts a causa de les reculades podrà destinar-se a aparcaments, zona verda o ambdós. La seua cura i manteniment correrà a càrrec de l'empresa beneficiària.
  
Queda prohibit usar els espais lliures indicats en el paràgraf anterior com a depòsits de materials, abocament de deixalles o en general tot allò que puga danyar l'estètica.»
  
Tercer. Efectuar les notificacions a què fa referència el punt primer a fi que s'inicie el període d'informació pública mínim d'un mes; així com efectuar la comunicació al Departament d'Urbanisme.